בסיס הצי המלכותי בפורטסמות'

בסיס הצי המלכותי בפורטסמות' (באנגלית: Her Majesty's Naval Base Portsmouth) הוא אחד משלושת בסיסי הצי המלחמתי הבריטי באנגליה (השניים האחרים נמצאים בקלייד ובדבונפורט). הוא מהווה חלק מן העיר פורטסמות' ושוכן בחופו המזרחי של נמל פורטסמות', צפונית למצר סולנט ולאי וייט. שמו השני של הבסיס אה"מ נלסון (באנגלית: HMS Nelson) על שם הוריישו נלסון.

בבסיס זה נמצא המבדוק היבש העתיק ביותר בעולם, והוא ביתם של שני שלישים מאוניות השטח של הצי ובהן נושאות המטוסים אה"מ המלכה אליזבת' ואה"מ נסיך ויילס, משחתות מסדרה 45 ופריגטות מסדרה 37. כמו כן מצויים בו מתקנים לבנייה ותיקון אוניות, לוגיסטיקה ואפסניה ימית, מבני מגורים וחדרי אוכל, מרפאות, מתקני הדרכה ופנאי.

הבסיס בפורטסמות' הוא הקדום ביותר מבין בסיסי הצי המלכותי, ותופס מקום חשוב בתולדותיו. נמצאת בו גם "המעגנה ההיסטורית של פורטסמות'" (Portsmouth Historic Dockyard), בה מצויות אטרקציות ימיות חשובות הפתוחות למבקרים ובהן האוניות ההיסטוריות "מרי רוז", "ויקטורי" ו"וורייר".

קישורים חיצוניים

הערות שוליים

קצרמר ימאות
הצי המלכותי הבריטי
פורטסמות'
מספנות
הממלכה המאוחדת: בסיסים ומתקנים צבאיים
בסיסי צבא בבריטניה
בסיסי חילות ים